Sign in / Join .st0{fill:#34437F;} .st1{fill:#878787;} Friday, January 7, 2022 ikteb hawn… Fittex Il-Kumitat Olimpiku Malti jiffirma Memorandum ta' Ftehim mas-Centre for Sport Excellence Minn talk.mt January 7, 2022 talk.mt Bħala parti mill-impenn li joffri appoġġ lill-federazzjonijiet nazzjonali affiljati miegħu, il-Kumitat Olimpiku Malti ffirma Memorandum ta' Ftehim mas-Centre for Sport Excellence (CSE). Is-CSE huwa proġett ta' Edu Alliance, ditta lokali ta' konsulenza ta'edukazzjoni u t-taħriġ li tipprovdi wkoll servizzi ta' appoġġ lill-entitajiet biex jidentifikaw opportunitajiet ta' finanzjament u fundi mill-Unjoni Ewropea. L-MOU ġie ffirmat mill-President tal-Kumitat Olimpiku Malti, Julian Pace Bonello u Martin Borg, CEO ta' Edu Alliance. "Il-Kumitat Olimpiku Malti jilqa' din il-kollaborazzjoni u nistennew bil-ħerqa li dan l-iffirmar jiġi tradott f'riżultati tanġibbli kemm għall-KOM kif ukoll għall-federazzjonijiet membri affiljati tiegħu." irrimarka Julian Pace Bonello. Il-finanzjament tal-UE jibqa' qasam mhux sfruttat ta' fondi tant meħtieġa minn federazzjonijiet membri affiljati tal-KOM. Federazzjonijiet bħal dawn se jingħataw appoġġ professjonali biex iħejju proposti dettaljati għal proġetti li jkunu jridu jimplimentaw iżda li ma jkollhomx il-finanzjament meħtieġ. "Ninsabu soddisfatti li ġejna magħżula minn entità tant prestiġjuża bħalma hu l-Kumitat Olimpiku Malti, li poġġew il-fiduċja tagħhom fl-għarfien espert tagħna biex jassistu fit-twassil professjonali ta' servizzi ta' konsulenza li jippermettulhom jibbenefikaw minn sorsi ta ' finanzjament li ma kinux ġew sfruttati qabel." spjega Martin Borg. Artiklu preċedenti Is-servizz tas-Silver-T estiz fil-lokalità tal-Mellieħa ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn